Държавен вестник, бр. 16, 2026 г., стр. 5

БРОЙ  16	
Д Ъ Р Ж А В Е Н  В Е С Т Н И К 	
СТР.  5  
на услугите, ако са придружени с документ 
от производителя или от упълномощено от 
него лице за съответствие на съоръженията, 
оборудването и екипировката с приложимите 
изисквания за безопасност.
(3) Когато за съоръженията, оборудването 
или екипировката не са налице документи от 
производителя по ал. 2, съответствието им 
с приложимите изисквания за безопасност 
се удостоверява със сертификат за оценка 
на съответствието, издаден от акредитиран 
орган по чл. 23.
Г л а в а  в т о р а
ОБЩИ ИЗИСКВАНИЯ КЪМ ДОСТАВ­
ЧИЦИТЕ НА АТРАКЦИОННИ УСЛУГИ, 
ПРЕДСТАВ­ЛЯВАЩИ ИЗТОЧНИК НА ПО­
ВИШЕНА ОПАСНОСТ
Чл. 5. Доставчик на услуга по чл. 2 е лице, 
регистрирано по този закон. 
Чл. 6. (1) Регистрацията на лицата по чл. 5 
се извършва от министъра на туризма или от 
оправомощено от него длъжностно лице, или 
от кмета на общината или кмета на района, 
когато има такъв, или от оправомощени от 
тях длъжностни лица чрез вписване в Регис­
търа на доставчиците на атракционни услуги, 
представляващи източник на повишена опас­
ност – част от Националния туристически 
регистър по чл. 165, ал. 1 от Закона за туриз­
ма. Регистърът е публичен и се поддържа 
като електронна информационна система със 
свободен и безплатен достъп. 
(2) Вписването в регистъра по ал. 1 на 
доставчиците на услуги по чл. 2, ал. 2, т. 2 
и 3 – за случаите по чл. 21, се извършва от 
министъра на туризма или от оправомощено 
от него длъжностно лице.
(3) Вписването в регистъра по ал. 1 на 
доставчици на услуги по чл. 2, ал. 2, т. 1 и 
по чл. 2, ал. 2, т. 3 – за случаите по чл. 22, се 
извършва от кмета на общината или кмета 
на района, когато има такъв, или от оправо­
мощени от тях длъжностни лица.
(4) Вписването в регистъра по ал. 1 се из­
вършва чрез въвеждане на изискуемите данни 
по този закон чрез съответен интерфейс и 
сигурна комуникационна свързаност. 
(5) За първоначално вписване в Национал­
ния туристически регистър и за вписване на 
промени в обстоятелствата се събират такси 
съгласно тарифата по чл. 69, ал. 3 от Закона 
за туризма. 
Чл. 7. (1) Всяко лице, което желае да пре­
доставя услуга по чл. 2, подава по електронен 
път заявление по образец до министъра на 
туризма или до кмета на съответната община 
или район. Заявлението трябва да съдържа 
най-малко следната информация:
1. имената, адрес, телефон и електронна 
поща – за физическите лица; ЕИК, наиме­
нование, седалище и адрес на управление, 
електронна поща и телефон – за едноличните 
търговци и юридическите лица;
2. кратко описание на услугите, които ще 
бъдат предоставяни;
3. място на предоставяне и териториален 
обхват на услугите – когато е приложимо;
4. отговорно лице по безопасността, с 
данни за контакт;
5. предполагаема дата за начало на дей­
ността. 
(2) Към заявлението по ал. 1 се прилагат:
1. план за безопасност при предоставяне 
на услугите;
2. проект на застрахователна полица на 
застраховка по чл. 8;
3. документ от производителя по чл. 4, 
ал. 2 – когато е приложимо;
4. сертификат за оценка на съответствието 
по чл. 4, ал. 3.
(3) Заявлението по ал. 1 и приложенията 
към него се представят на български език.
(4) При констатирана непълнота или нере­
довност на представените документи минис­
търът на туризма или кметът на общината 
или района или оправомощени от тях длъж­
ностни лица писмено уведомяват заявителя 
да отстрани непълнотите или нередовностите 
в 14-дневен срок.
(5) Министърът на туризма или кметът на 
съответната община или район или оправомо­
щено от тях длъжностно лице вписва лицето 
в регистъра по чл. 6, ал. 1 в 14-дневен срок от 
датата на получаване на заявлението или от 
отстраняване на непълнотите или нередовнос­
тите. В регистъра се вписват обстоятелствата 
по ал. 1, т. 1 – 4, а документите по ал. 2 се 
съхраняват в електронно досие на доставчика 
в регистъра по чл. 6, ал. 1.
(6) Отказът от вписване в регистъра по 
чл. 6, ал. 1 може да се обжалва по реда на 
Административнопроцесуалния кодекс. 
(7) Правото да се предоставя услуга по чл. 2 
възниква от датата на вписване на лицето в 
регистъра по чл. 6, ал. 1.
(8) Лицето по ал. 1 уведомява министъра 
на туризма или кмета на съответната общи­
на или район за всяка промяна на данните 
от заявлението по ал. 1 в 14-дневен срок от 
настъпването на промяната, като подава 
заявление по образец и документи, удостове­
ряващи промяната, за вписване в регистъра 
по чл. 6, ал. 1.
(9) Вписването на доставчик на услуга в 
регистъра по чл. 6, ал. 1 се заличава със за­
повед на органа, извършил вписването:
1. по писмено искане на вписаното лице;
2. когато вписването е извършено въз осно­
ва на неверни данни, неистински документи 
или на документи с невярно съдържание;
3. при извършени системни нарушения по 
този закон и актовете по неговото прилагане;
4. когато лицето не е подало заявление в 
срока по ал. 7;